Alvin Kraenzlein

Alvin Christian Kraenzlein, mas conoixito como Alvin Kraenzlein, naixito de Milwaukee (Wisconsin) o 12 d'aviento de 1876 y muerto en Wilkes-Barre (Pennsilvania) o 6 de chinero de 1928, estió un atleta estausunidense.

Estió campión d'Estaus Unius de 120 yardas con cletas en 1898 y 1899, de 220 yardas con cletas en 1897, 1898 y 1899, amás amás de campión de brinco de largaria en 1899. Un anyo dimpués representant a o suyo país en os Chuegos Olimpicos de París 1900, hi ganó cuatre medallas d'oro en 60 metros lisos, 110 metros cletas, 200 metros cletas y brinco de largaria.

A suya zaguera anyada como atleta estió 1900, anque el l'anyo 1901 desfendió lo suyo títol de 120 yardas cletas en o British AAA. Tornó a Milwaukee y prencipió a fer practicas dentals. Tamién se convirtió en entrenador de l'Asociación Atletica de Milwaukee. En 1902, habendo tornau a Filadelfia, se casó con Claudine Gilman, a qui conoixeba dende los suyos días d'estudiant. Practicó la odontolochía en Filadelfia dica 1906, cuan se convirtió profesor d'educación fisica y en l'entrenador d'atletismo en l'Academia Mercersburg, una escuela preparatoria selectiva en Pennsylvania. Entre los suyos estudiants yera Ralph Craig, futuro campión olimpico en os 100 y 200 metros en os Chuegos Olimpicos de 1912. De 1910 a 1913 estió l'entrenador prencipal d'atletismo y futbol (en 1910-1911) en a Universidat de Michigan. 

En 1913, sinyó un contracto de cinco anyo por 50,000 $ con o gubierno alemán pa entrenar a o suyo l'equipo olimpico d'atletismo pa los Chuegos Olimpicos de 1916 que no podió acabar pus estió anulau a causa d'o esclatido d'a Primera Guerra mundial, en ixe conflicto, Kraenzlein sirvió en l'exercito d'os Estaus Unius como especialista en formación fisica. Cuán la guerra acabó, exerció como entrenador aduyant d'atletismo en a Universidat de Pensilvania. Tamién ocasionalment exerció d'entrenador en campamentos de verano y en o Havana Golf y Club de Tenis de Cuba en l'hibierno.

Morió l'anyo 1928 en Wilkes-Barre, Pensilvania por una pleuritis.

 Vinclos externos 
  Biografia d'Alvin Kraenzlein.
  Campionatos d'Estaus Unius a l'aire libre.

Categoría:Atletas d'Estaus Unius
Categoría:Atletas d'Estaus Unius en os Chuegos Olimpicos de 1900
Categoría:Velocistas d'Estaus Unius
Categoría:Brincadors d'Estaus Unius
Categoría:Entrenadors d'atletismo d'Estaus Unius
Categoría:Medallistas olimpicos d'Estaus Unius
Categoría:Medalla d'oro en os Chuegos Olimpicos
Categoría:1876 (naixencias)
Categoría:1928 (muertes)